pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงสาธารณสุขออกประกาศ 1 ต.ค. 65 เป็นต้นไป ยกเลิกโควิด-19 จากการเป็นโรคติดต่ออันตราย และกำหนดให้เป็นโรคติดต่อที่ต้องเฝ้าระวัง
วันพุธที่ 21 กันยายน 2565
กระทรวงสาธารณสุขออกประกาศ 1 ต.ค. 65 เป็นต้นไป ยกเลิกโควิด-19 จากการเป็นโรคติดต่ออันตราย และกําหนดให้เป็นโรคติดต่อที่ต้องเฝ้าระวัง
กระทรวงสาธารณสุขออกประกาศ 1 ต.ค. 65 เป็นต้นไป ยกเลิกโควิด-19 จากการเป็นโรคติดต่ออันตราย และกําหนดให้เป็นโรคติดต่อที่ต้องเฝ้าระวัง ศบค. 23 ก.ย.นี้เตรียมพิจารณาแนวปฏิบัติรองรับ
วันที่ 21 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กระทรวงสาธารณสุขได้ออกประกาศ 2 ฉบับ ซึ่งได้เผยแพร่ในราชกิจจานุเบกษา เมื่อวันที่ 20 ก.ย. 65 ประกอบด้วย 1)ประกาศกระทรวงสาธารณสุข เรื่อง ยกเลิกประกาศกระทรวงสาธารณสุข เรื่อง ชื่อและอาการสําคัญของโรคติดต่ออันตราย (ฉบับที่ 3) พ.ศ. 2563 พ.ศ. 2565 และ 2) ประกาศกระทรวงสาธารณสุข เรื่อง ชื่อและอาการสําคัญของโรคติดต่อที่ต้องเฝ้าระวัง (ฉบับที่ 3) พ.ศ. 2565 โดยประกาศทั้ง 2 ฉบับจะมีผลยกเลิกโรคติดเชื้อไวรัสโคโรนา 2019 หรือโควิด-19 จากโรคติดต่ออันตราย แล้วกําหนดให้เป็นโรคติดต่อที่ต้องเฝ้าระวัง ตั้งแต่วันที่ 1 ต.ค. 65 เป็นต้นไป
โดยการยกเลิกโควิด-19 จากโรคติดต่ออันตรายนี้ เนื่องมากจากสถานการณ์การระบาดทั่วโลก มีแนวโน้มจํานวนผู้ป่วยที่มีอาการรุนแรงและอัตราการเสียชีวิตลดลง การแพร่ระบาดและความรุนแรงของโรคในต่างประเทศก็มีแนวโน้มลดลง ประกอบกับจํานวนวัคซีนป้องกันโรคโควิด19 ในประเทศมีเพียงพอกับความต้องการ ขณะที่ประชาชนได้รับวัคซีนในระดับความครอบคลุมสูง มีภูมิคุ้มกันโรคเพิ่มขึ้น จึงสมควรปรับมาตรการทางกฎหมายให้สอดคล้องกับการผ่อนคลายมาตรการต่างๆ ในประเทศและสถานการณ์ปัจจุบัน
น.ส.ไตรศุลี กล่าวว่า รัฐบาลโดยศูนย์บริหารสถานการณ์โควิด19 (ศบค.) ได้ติดตามและดําเนินการตามแผนงานที่สอดคล้องกับสถานการณ์โควิด19 มาเป็นระยะ ซึ่งรวมถึงการจัดทํากรอบนโยบาย แนวปฏิบัติภายหลังโควิด19 ปรับสู่การเป็นโรคติดต่อเฝ้าระวัง แนวปฏิบัติของภาคส่วนต่างๆ ทั้งภาครัฐ เอกชน ประชาชน เมื่อเข้าสู่ภาวะหลังการระบาดใหญ่ (Post-pandemic) ซึ่งที่ประชุม ศบค. ชุดใหญ่ในวันที่ 23 ก.ย. 65 นี้ จะได้พิจารณาอนุมัติแนวดําเนินการต่างๆ ซึ่งได้เตรียมไว้เพื่อไปสู่ในทางปฏิบัติต่อไป
"ภายหลังโควิด19 เป็นโรคติดต่อเฝ้าระวัง จะมีแนวปฏิบัติที่ชัดเจน ทั้งด้านกฎหมาย กลไกการจัดการในภาพรวม การดําเนินการด้านสาธารณสุข ด้านการแพทย์ และการสื่อสารให้สังคมเกิดความเข้าใจ โดยมีเป้าหมายคือประชาชนอยู่กับโควิด19 ได้อย่างปลอดภัยและดําเนินชีวิตได้เป็นปกติซึ่งทั้งหมดนี้จะมีการพิจารณาในที่ประชุม ศบค.วันที่ 23 ก.ย. นี้" น.ส.ไตรศุลี กล่าว
น.ส.ไตรศุลี กล่าวว่า การประกาศลดระดับโควิด19 สู่โรคติดต่อเฝ้าระวังของกระทรวงสาธารณสุข มีการผ่อนคลายทางนโยบายที่สอดคล้องกับที่ คณะรัฐมนตรี(ครม.) เมื่อวันที่ 20 ก.ย. 65 ได้เห็นชอบร่างกฎกระทรวงกําหนดโรคต้องห้ามสําหรับคนต่างด้าวซึ่งเข้ามาในราชอาณาจักร หรือเข้ามามีถิ่นที่อยู่ในราชอาณาจักร ตามที่กระทรวงมหาดไทยเสนอ โดยมีสาระสําคัญเป็นการยกเลิกโควิด19 ออกจากกลุ่มโรคต้องห้าม หลังจากที่ถูกกําหนดให้เป็นโรคต้องห้ามสําหรับชาวต่างชาติที่จะเดินทางเข้าประเทศไทยตั้งแต่ปี 2563 เป็นต้นมา โดยประกาศจะมีผลตั้งแต่วันประกาศในราชกิจจานุเบกษาต่อไป
..........................
รัฐบาลไทย-ข่าวทำเนียบรัฐบาล-พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข น้อมนำมาถวายแด่พระสงฆ์ ณ วัดปรินายกวรวิหาร กรุงเทพมหานคร
วันเสาร์ที่ 29 ตุลาคม 2565
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข น้อมนํามาถวายแด่พระสงฆ์ ณ วัดปรินายกวรวิหาร กรุงเทพมหานคร
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข น้อมนํามาถวายแด่พระสงฆ์ที่จําพรรษากาลถ้วนไตรมาส ณ วัดปรินายกวรวิหาร ถนนราชดําเนินนอก เขตพระนคร กรุงเทพมหานคร เพื่อเป็นการทํานุบํารุงพระพุทธศาสนา
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข น้อมนํามาถวายแด่พระสงฆ์ที่จําพรรษากาลถ้วนไตรมาส ณ วัดปรินายกวรวิหาร ถนนราชดําเนินนอกเขตพระนคร กรุงเทพมหานคร เพื่อเป็นการทํานุบํารุงพระพุทธศาสนา พร้อมมอบตู้ยา เวชภัณฑ์ และทุนการศึกษาให้แก่โรงเรียนอนุบาลวัดปรินายก และวงดุริยางค์ของโรงเรียน
วันนี้ (29 ตุลาคม 2565) ที่วัดปรินายกวรวิหาร ถนนราชดําเนินนอก แขวงบ้านพานถม เขตพระนคร กรุงเทพมหานคร นายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุขเป็นประธานถวายผ้าพระกฐินพระราชทานของกระทรวงสาธารณสุข ประจําปี 2565 โดยมีนายแพทย์โอภาส การย์กวินพงศ์ ปลัดกระทรวงสาธารณสุข ผู้บริหาร ข้าราชการและเจ้าหน้าที่ พุทธศาสนิกชน ร่วมพิธี
นายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข กล่าวว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทาน ผ้าพระกฐินให้กระทรวงสาธารณสุข น้อมนําไปถวายพระสงฆ์ที่จําพรรษากาลถ้วนไตรมาส ณ วัดปรินายกวรวิหาร ถนนราชดําเนินนอก เขตพระนคร กรุงเทพมหานคร เพื่อสืบสานวัฒนธรรมและประเพณีอันดีงามของพุทธศาสนิกชนในการทํานุบํารุงพระพุทธศาสนา และบํารุงพระอาราม โดยผู้บริหาร ข้าราชการ เจ้าหน้าที่กระทรวงสาธารณสุข และประชาชนผู้มีจิตศรัทธาได้ร่วมทําบุญสมทบถวายผ้าพระกฐินพระราชทานเป็นเงินทั้งสิ้น 1,156,101.30 บาท (หนึ่งล้านหนึ่งแสนห้าหมื่นหกพันหนึ่งร้อยเอ็ดบาทสามสิบสตางค์)
สําหรับเครื่องพระกฐินพระราชทานประจําปีพุทธศักราช 2565 ประกอบด้วย 1.เครื่องสักการะบูชา ได้แก่ ผ้าห่มพระประธาน 1 ผืน เทียนพระปาติโมกข์ 1 ชุด 2.องค์พระกฐิน ได้แก่ ไตรจีวร 1 ชุด และผ้าขาว 1 ผืน 3.บริวารพระกฐิน ได้แก่บาตร หมอนหนุน ผ้าห่มขนหนู ผ้าแพรเหลือง ชุดโถข้าว ช้อน-ส้อม ปิ่นโต ชุดแก้วน้ํากระบะมุก กระติกน้ําร้อนไฟฟ้า โคมไฟตั้งโต๊ะ ไฟฉาย นาฬิกาปลุก ชุดเครื่องมือช่าง และกล่องบรรจุเครื่องพระกฐินพระราชทาน 1 กล่อง ในการนี้ กระทรวงสาธารณสุขได้ถวายตาลปัตรและย่ามที่ระลึกจํานวน 1 ชุด
ทั้งนี้ วัดปรินายกวรวิหาร เป็นพระอารามหลวงชั้นตรี ชนิดวรวิหาร ตั้งอยู่ในแขวงบ้านพานถม เขตพระนคร กรุงเทพมหานคร ภายในวัดมีปูชนียวัตถุและถาวรวัตถุที่สําคัญ ได้แก่ พระอุโบสถก่ออิฐถือปูน ภายในมีพระสุรภีพุทธพิมพ์ ซึ่งเป็นพระพุทธรูปปางมารวิชัย ฝีมือช่างสุโขทัย ประดิษฐานเป็นพระประธาน นอกจากนี้ ยังมีศาลาการเปรียญ ซึ่งเดิมเป็นตําหนักของพระราชวงศ์สมัยรัชกาลที่ 5 ลักษณะเป็นเรือนไม้ทรงไทย ซึ่งกรมศิลปากรได้ขึ้นทะเบียนวัดเป็นโบราณสถานสําคัญของชาติเมื่อปี พ.ศ.2492
************************************************** 29 ตุลาคม 2565
รัฐบาลไทย-ข่าวทำเนียบรัฐบาล-รัฐบาลห่วงใยวัยรุ่น เสี่ยงติดโรคทางเพศสัมพันธ์มากขึ้น โดยเฉพาะเชื้อ HIV-เอดส์ สปสช.จัดงบ4พันล้านดูแล พัฒนาระบบออนไลน์เข้าถึงชุดตรวจฟรี
วันจันทร์ที่ 12 กันยายน 2565
รัฐบาลห่วงใยวัยรุ่น เสี่ยงติดโรคทางเพศสัมพันธ์มากขึ้น โดยเฉพาะเชื้อ HIV-เอดส์ สปสช.จัดงบ4พันล้านดูแล พัฒนาระบบออนไลน์เข้าถึงชุดตรวจฟรี
รัฐบาลห่วงใยวัยรุ่น เสี่ยงติดโรคทางเพศสัมพันธ์มากขึ้น โดยเฉพาะเชื้อ HIV-เอดส์ สปสช.จัดงบ4พันล้านดูแล พัฒนาระบบออนไลน์เข้าถึงชุดตรวจฟรี
วันที่ 12 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลห่วงใยวัยรุ่นเสี่ยงติดโรคทางเพศสัมพันธ์ที่มีแนวโน้มสูงขึ้นอย่างต่อเนื่อง โดยเฉพาะโรคซิฟิลิสและหนองในในกลุ่มอายุ 15-24 ปี ซึ่งผู้ป่วยโรคติดต่อทางเพศสัมพันธ์มีโอกาสการติดเชื้อHIV มากกว่าผู้ที่ไม่ได้ป่วยถึง 5-9 เท่า ทั้งนี้ จากข้อมูลพบว่าประเทศไทยมีผู้ติดเชื้อ HIV ปี 2564 จํานวนราว 520,00 คน และคาดว่าพบผู้ติดเชื้อรายใหม่ราว 6,500 คนต่อประชากรทั้งหมด ซึ่งส่วนใหญ่เป็นกลุ่มเยาวชน อายุ 15 – 24 ปี โดยในปีงบประมาณ 2566 สปสช. เตรียมงบประมาณไว้สําหรับงานHIV-เอดส์ จํานวน 3,978 ล้านบาท เพื่อเป็นค่าใช้จ่ายสําหรับผู้มีสิทธิหลักประกันสุขภาพแห่งชาติหรือประชาชนกลุ่มเฉพาะตามที่คณะกรรมการหลักประกันสุขภาพแห่งชาติกําหนด ครอบคลุมบริการการรักษาด้วยยาต้านไวรัส การตรวจชันสูตรทางห้องปฏิบัติการ การตรวจคัดกรองและการตรวจยืนยันไวรัสตับอักเสบซี
นางสาวรัชดาฯ กล่าวต่อว่า ประเทศไทยมีเป้าหมายในการยุติปัญหาเอดส์ เพื่อควบคุมการแพร่ระบาดของเชื้อ HIV ภายในปี 2573 ซึ่งกองโรคเอดส์และโรคติดต่อทางเพศสัมพันธ์ กรมควบคุมโรค กระทรวงสาธารณสุข ร่วมกับศูนย์ความร่วมมือไทย – สหรัฐด้านสาธารณสุข และคณะแพทยศาสตร์ศิริราชพยาบาล มหาวิทยาลัยมหิดล ได้พัฒนาระบบให้คําปรึกษาเรื่อง HIV เอดส์ และโรคติดต่อทางเพศสัมพันธ์ออนไลน์ โดยผู้รับบริการสามารถแสกนคิวอาร์โค้ด Line OA @Stand by you หรือ เว็บไซต์ standbyyou.info เพื่อขอรับบริการ ได้แก่ ขอรับชุดตรวจหา HIV ทําแบบประเมินหาความเสี่ยง ขอรับคําปรึกษาจากแพทย์ผมเชี่ยวชาญ และค้นหาข้อมูลเกี่ยวกับ HIV และโรคติดต่อทางเพศสัมพันธ์ โดยไม่มีค่าใช้จ่าย และข้อมูลจะถูกเก็บเป็นความลับ
“ระบบการให้บริการดังกล่าว จะช่วยให้ประชาชนทั่วไปโดยเฉพาะวัยรุ่นเข้าถึงคําปรึกษา ชุดตรวจ HIV ด้วยตนเอง รวมทั้งสามารถได้รับยาป้องกันทั้งแบบฉุกเฉินและแบบป้องกัน HIV หากมีความเสี่ยงในอนาคต นําไปสู่การตระหนักรู้เกี่ยวกับปัญหาของ HIV เอดส์ต่อไป และควบคู่กันไป ต้องย้ําเตือนเรื่องการใช้ถุงยางอนามัยด้วย เพราะจะเป็นการป้องกันการติดต่อของโรคได้อย่างมีประสิทธิภาพที่สุด” นางสาวรัชดา กล่าว
รัฐบาลไทย-ข่าวทำเนียบรัฐบาล-ครม.อนุมัติข้อยกเว้น ให้กระทรวงทรัพยากรธรรมชาติและสิ่งแวดล้อม นำที่ดินไปจัดเพื่อการอยู่อาศัยให้ชุมชน ในพื้นที่ป่าชายเลน 13 จังหวัด
วันอังคารที่ 6 กันยายน 2565
ครม.อนุมัติข้อยกเว้น ให้กระทรวงทรัพยากรธรรมชาติและสิ่งแวดล้อม นําที่ดินไปจัดเพื่อการอยู่อาศัยให้ชุมชน ในพื้นที่ป่าชายเลน 13 จังหวัด
ครม.อนุมัติข้อยกเว้น ให้กระทรวงทรัพยากรธรรมชาติและสิ่งแวดล้อม นําที่ดินไปจัดเพื่อการอยู่อาศัยให้ชุมชน ในพื้นที่ป่าชายเลน 13 จังหวัด
วันที่ 6 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.)มีมติอนุมัติ ตามที่กระทรวงทรัพยากรธรรมชาติและสิ่งแวดล้อม (ทส.) เสนอขอให้ยกเว้นมติคณะรัฐมนตรีเกี่ยวกับการใช้ประโยชน์พื้นที่ป่าชายเลน เพื่อนําที่ดินไปจัดเพื่อการอยู่อาศัยให้ชุมชนในพื้นที่ป่าชายเลนตามนโยบายของรัฐบาล ประจําปีงบประมาณ พ.ศ. 2564 ในพื้นที่ 13 จังหวัดชายฝั่งทะเล ได้แก่ จังหวัดกระบี่ จันทบุรี ชลบุรี ชุมพร ตราด นครศรีธรรมราช ประจวบคิรีขันธ์ พังงา ภูเก็ต ระนอง ระยอง สตูล และสุราษฎร์ธานี จํานวน 64 พื้นที่ เนื้อที่รวม 573,378 ไร่ ซึ่งคณะกรรมการนโยบายที่ดินแห่งชาติมีมติรับทราบแล้ว ในการประชุมครั้งที่ 2/2564 เมื่อวันที่ 13 กันยายน 2564 ที่ผ่านมา โดยในส่วนของค่าใช้จ่ายในการปลูกและบํารุงรักษาป่าชายเลนทดแทน ไม่น้อยกว่า 20 เท่า ของพื้นที่ป่าชายเลนที่ใช้ประโยชน์ กระทรวงทรัพยากรฯ จะดําเนินการตามระเบียบกรมทรัพยากรทางทะเลและชายฝั่งว่าด้วยการปลูกและบํารุงป่าชายเลนทดแทนเพื่อการอนุรักษ์หรือรักษาสภาพแวดล้อม กรณีการดําเนินการโครงการใด ๆ ของหน่วยงานของรัฐที่มีความจําเป็นต้องเข้าใช้ประโยชน์ในพื้นที่ป่าชายเลนต่อไป
ทั้งนี้ ในการพิจารณาพื้นที่ป่าชายเลนได้ดําเนินการสํารวจเป็นรายแปลง จําแนกพื้นที่ให้สอดคล้องกับสภาพป่าชายเลนในปัจจุบัน เช่น พื้นที่ป่าชายเลนที่ยังมีความอุดมสมบูรณ์เหมาะสมแก่การอนุรักษ์ และพื้นที่ป่าชายเลนเสื่อมโทรมสามารถนําไปจัดที่ดินให้ประชาชนอยู่อาศัยหรือใช้ประโยชน์ได้ มีการกําหนดขอบเขตที่ชัดเจน ให้สามารถบริหารจัดการพื้นที่ให้เกิดความสมดุลระหว่างการอนุรักษ์ป่าชายเลนเพื่อรักษาสิ่งแวดล้อมและระบบนิเวศตามธรรมชาติ และการใช้ประโยชน์พื้นที่ป่าชายเลน ในการดําเนินกิจกรรมต่างๆ ตลอดจนการกําหนดมาตรการในการควบคุมดูแลไม่ให้มีการบุกรุกพื้นที่ป่าชายเลนเพิ่มเติมอีก
รัฐบาลไทย-ข่าวทำเนียบรัฐบาล-​เตือนประชาชนในพื้นที่น้ำท่วมเพิ่มความระมัดระวังกระแสน้ำไหลเชี่ยว งดออกเรือหาปลา ผู้ปกครองดูแลเด็กเล่นน้ำหลังมีรายงานคนจมน้ำเสียชีวิตหลายราย
วันอาทิตย์ที่ 2 ตุลาคม 2565
​เตือนประชาชนในพื้นที่น้ําท่วมเพิ่มความระมัดระวังกระแสน้ําไหลเชี่ยว งดออกเรือหาปลา ผู้ปกครองดูแลเด็กเล่นน้ําหลังมีรายงานคนจมน้ําเสียชีวิตหลายราย
​เตือนประชาชนในพื้นที่น้ําท่วมเพิ่มความระมัดระวังกระแสน้ําไหลเชี่ยว งดออกเรือหาปลา ผู้ปกครองดูแลเด็กเล่นน้ําหลังมีรายงานคนจมน้ําเสียชีวิตหลายราย ด้านกรมควบคุมโรคแนะระวังโรคภัยจากน้ําท่วมขัง
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า แม้ขณะนี้พายุโนรูได้อ่อนกําลังลงและสลายตัวแล้ว แต่ปรากฎว่าหลายพื้นที่ที่ได้รับอิทธิพลจากพายุยังมีน้ําท่วมเป็นบริเวณกว้างและกระแสน้ํายังคงไหลแรง จึงขอให้ประชาชนใช้ความระมัดระวังภัยอันตรายที่มาจากน้ําทั้งส่วนของอุบัติเหตุ และโรคภัยต่างๆ โดยเฉพาะส่วนของอุบัติเหตุนั้น ขณะนี้หลายจังหวัดได้รายงานว่ามีผู้จมน้ําเสียชีวิตจากการออกไปหาปลาตามแหล่งน้ําต่างๆ และเยาวชนที่เล่นน้ําบริเวณน้ําท่วมสูง
“ขณะนี้แม้อิทธิพลของพายุโนรูจะลดลงแล้ว แต่น้ํายังท่วมเป็นบริเวณกว้างและไหลเชี่ยว ขอให้ประชาชนติดตามข่าวสารคําเตือนจากทางการ เพิ่มความระมัดระวัง หรือควรงดการออกไปหาปลาหรือจับสัตว์น้ําในช่วงเวลานี้ และขอให้ผู้ปกครองดูแลบุตรหลานอย่างใกล้ชิดกรณีที่มีการเล่นน้ําบริเวณน้ําท่วม อาจเกิดกรณีจมน้ําเสียชีวิตหรือติดโรคที่มากับน้ําได้” น.ส.ไตรศุลี กล่าว
น.ส.ไตรศุลี กล่าวว่า กรมควบคุมโรคได้ออกคําเตือนให้ประชาชนยังคงระวังโรคต่างๆ ที่มากับน้ําท่วม ไม่ว่าจะเป็นโรคอุจจาระร่วงที่มาจากการติดเชื้อแบคทีเรีย ไวรัส หรือพยาธิผ่านการรับประทานอาหารและน้ําที่ปนเปื้อน แนะนําให้ประชาชนในพื้นที่น้ําท่วมยึดหลักการรับประทานอาหารร้อน ปรุงสุกใหม่ ไม่รับประทานอาหารดิบ หรือสุกๆ ดิบๆ อาหารที่เก็บไวนานเกิน 2 ชั่วโมง เลือกบริโภคอาหารสะอาด น้ําดื่มเท่านั้น
นอกจากนี้ ยังมีอันตรายจากสัตว์มีพิษต่างๆ เช่น เช่น งู ตะขาบ แมงป่อง ที่อาจหนีน้ํามาหลบซ่อนอาศัยอยู่ตามบ้านและมุมต่างๆ ของบ้านขอให้สอดส่องและสังเกตมุมอับของบ้านเป็นประจํา สํารวจเสื้อผ้าและรองเท้าก่อนสวมใส่ทุกครั้ง ระมัดระวังโรคติดเชื้อต่างๆ อาทิ โรคผิวหนักน้ํากัดเท้า โรคไข้ไข้ฉี่หนู โรคเมลิออยด์ ซึ่งล้วนแต่เป็นโรคเกิดจากการติดเชื้อแบคทีเรีย แนะนําให้หลีกเลี่ยงการเดินลุยน้ํา หรือแช่น้ําเป็นเวลานาน หากมีความจําเป็นต้องเดินลุยน้ําควรแต่งตัวให้มิดชิด และสวมรองเท้าบูททุกครั้ง
รัฐบาลไทย-ข่าวทำเนียบรัฐบาล-​‘รมช.มนัญญา’ เปิดงานอัตลักษณ์ผ้าทอกะเหรี่ยงร่วมสมัย
วันจันทร์ที่ 12 กันยายน 2565
​‘รมช.มนัญญา’ เปิดงานอัตลักษณ์ผ้าทอกะเหรี่ยงร่วมสมัย
​‘รมช.มนัญญา’ เปิดงานอัตลักษณ์ผ้าทอกะเหรี่ยงร่วมสมัย ชื่นชมผ้าทอของไทย มีเอกลักษณ์ไม่เหมือนใคร
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดงาน “อัตลักษณ์ผ้าทอกะเหรี่ยงร่วมสมัย” ภายใต้โครงการส่งเสริมการต่อยอดผ้ากะเหรี่ยงร่วมสมัยจังหวัดอุทัยธานี ประจําปีงบประมาณ พ.ศ.2565 โดยมี นายขจรเกียรติ รักพานิชมณี ผู้ว่าราชการจังหวัดอุทัยธานี นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ นายอนุกูล ปีดแก้ว อธิบดีกรมพัฒนาสังคมและสวสัสดิการ หัวหน้าส่วนราชการ และประชาชน เข้าร่วม ณ บริเวณถนนตรอกโรงยา อ.เมือง จ.อุทัยธานี โอกาสนี้ รับชมแฟชั่นโชว์อัตลักษณ์ผ้าทอกะเหรี่ยงร่วมสมัย และเดินชมบูธการจําหน่ายผลิตภัณฑ์ผ้าทอมือจากศูนย์พัฒนาราษฎรบนพื้นที่สูง จังหวัดอุทัยธานี ลําปาง ลําพูน ตาก เพชรบูรณ์ กําแพงเพชร และพิษณุโลก
ทั้งนี้ โครงการส่งเสริมการต่อยอดผ้ากะเหรี่ยงร่วมสมัยจังหวัดอุทัยธานี นับเป็นการเปิดโอกาสให้กลุ่มพี่น้องราษฎรบนพื้นที่สูงได้แสดงศักยภาพ ภูมิปัญญาที่มีมาตั้งแต่สมัยบรรพบุรุษ ถ่ายทอดภูมิปัญญาผ่านวิถีการทอผ้า และได้รับการพัฒนายกระดับ ส่งเสริมพัฒนาช่องทางการจําหน่าย และเพื่อประชาสัมพันธ์ผลิตภัณฑ์ต่าง ๆ ส่งเสริมการตลาด และแสดงอัตลักษณ์ประเพณีวัฒนธรรม หวังกระตุ้นเศรษฐกิจ สร้างงาน สร้างรายได้ หลังสถานการณ์โควิด-19
รัฐบาลไทย-ข่าวทำเนียบรัฐบาล-แม่สอดก้าวหน้า U2T for BCG ถ่ายทอดองค์ความรู้ พัฒนาผลิตภัณฑ์จากบุก สร้างรายได้สู่ชุมชน
วันอังคารที่ 4 ตุลาคม 2565
แม่สอดก้าวหน้า U2T for BCG ถ่ายทอดองค์ความรู้ พัฒนาผลิตภัณฑ์จากบุก สร้างรายได้สู่ชุมชน
แม่สอดก้าวหน้า U2T for BCG ถ่ายทอดองค์ความรู้ พัฒนาผลิตภัณฑ์จากบุก สร้างรายได้สู่ชุมชน
นางสาวนิสากร จึงเจริญธรรม ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวว่า จังหวัดตาก มีการดําเนินโครงการ U2T for BCG จํานวนทั้งสิ้น 63 ตําบล โดยการกํากับ ดูแล ติดตามของมหาวิทยาลัยเทคโนโลยีราชมงคลล้านนา ตาก ในนาม “หน่วยปฏิบัติการส่วนหน้า อว. จังหวัดตาก” ในการสนับสนุนการพัฒนาจังหวัด เพื่อขับเคลื่อนไทยไปด้วยกัน ของกระทรวงการอุดมศึกษา วิทยาศาสตร์ วิจัยและนวัตรรม(อว.) โดยกําหนดเป้าหมายหลักสําคัญ 5 เป้าหมาย ได้แก่ เกษตรปลอดภัย อาหารปลอดภัย ท่องเที่ยวที่เป็นมิตรต่อสิ่งแวดล้อม เศรษฐกิจสร้างสรรค์จากภูมิปัญญาและวัฒนธรรมท้องถิ่นและเศรษฐกิจหมุนเวียน
นางสาวนิสากร จึงเจริญธรรม กล่าวต่อไปว่า สําหรับพื้นที่ อ.แม่สอด จ.ตาก มีโครงการที่สําคัญและน่าสนใจ คือ โครงการ U2T for BCG กิจกรรมการพัฒนาผลิตภัณฑ์ข้าวเกรียบจากบุก ผลิตภัณฑ์ส่งเสริมการขายออนไลน์และกิจกรรมผลิตภัณฑ์เส้นบะหมี่จากบุก ผ่านผู้เข้าร่วมโครงการจํานวน 8 คน แนวคิดที่นําบุกมาสร้างงานสร้างรายได้ พัฒนาเป็นผลิตภัณฑ์ข้าวเกรียบจากบุก เนื่องจาก บุก (Konjac) เป็นพืชหัวล้มลุกสามารถเติบโตได้ดีใต้ต้นไม้ใหญ่มีถิ่นกําเนิดในจังหวัดตาก โดยสรรพคุณของบุกจะมีสารกลูโคมิแนนเป็นจํานวนมาก ซึ่งเป็นเส้นใยธรรมชาติซึ่งช่วยให้การขับถ่ายได้ดี นอกจากนี้บุกยังเป็นพืชที่รับประทานแล้วรู้สึกอิ่มนานและให้พลังงานในปริมาณต่ํา ซึ่งสามารถนํามาแปรรูปและทําผลิตภัณฑ์ที่สร้างรายได้ให้แก่คนชุมชนและสามารถบริโภคภายในชุมชนได้ เป็นสินค้าที่สวามารถนําไปเป็นรายได้ทั้งนอกและในชุมชน ให้เป็นที่รู้จักอย่างวงกว้าง ซึ่งภายหลังจากการส่งผู้เข้าร่วมโครงการเข้าไปในพื้นที่ ทําให้เกิดกิจกรรมการพัฒนาผลิตภัณฑ์ข้าวเกรียบจากบุกและส่งเสริมการขายออนไลน์และกิจกรรมการพัฒนาผลิตภัณฑ์เส้นบะหมี่จากบุก ซึ่งสร้างมูลค่าเพิ่มให้กับผลิตภัณฑ์และสร้างรายได้ให้กับชุมชน
รัฐบาลไทย-ข่าวทำเนียบรัฐบาล-กรมเจ้าท่า ร่วมแสดงความยินดี เนื่องในโอกาสวันคล้ายวันสถาปนาสำนักงาน กสทช. ครบรอบ 11 ปี
วันศุกร์ที่ 7 ตุลาคม 2565
กรมเจ้าท่า ร่วมแสดงความยินดี เนื่องในโอกาสวันคล้ายวันสถาปนาสํานักงาน กสทช. ครบรอบ 11 ปี
...
กรมเจ้าท่า ร่วมแสดงความยินดี เนื่องในโอกาสวันคล้ายวันสถาปนาสํานักงาน กสทช. ครบรอบ 11 ปี
วันที่ 7 ตุลาคม 2565 นายสรพงศ์ ไพรฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า กระทรวงคมนาคม มอบหมายให้ ว่าที่ ร.ต. พริษฐ์วงศ์ เจียมสุชน หัวหน้าฝ่ายประชาสัมพันธ์ เป็นผู้แทนกรมเจ้าท่า เข้าร่วมแสดงความยินดีเนื่องในโอกาสวันคล้ายวันสถาปนาสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ครบรอบ 11 ปี และร่วมบริจาคเงินสมทบทุนให้แก่กองทุนสวัสดิการ กสทช. เพื่อนําไปใช้เป็นสวัสดิการให้กับบุคลากรของสํานักงาน กสทช. ต่อไป โดยมี พลอากาศโท ดร.ธนพันธุ์ หร่ายเจริญ กรรมการ กสทช. (ด้านกิจการกระจายเสียง) เป็นประธาน ณ ห้องประชุมสายลม 5011 สํานักงาน กสทช. กรุงเทพมหานคร
กสทช. ครบรอบการดําเนินงาน 11 ปี โดย กสทช. ยังคงมุ่งมั่นดําเนินการตามภาระหน้าที่ ด้วยการบริหารคลื่นความถี่ให้เกิดประโยชน์สูงสุด กํากับดูแลกิจการกระจายเสียง กิจการโทรทัศน์ กิจการโทรคมนาคม กิจการดาวเทียม เพื่อให้เกิดการแข่งขันเสรีอย่างเป็นธรรม คุ้มครองผลประโยชน์ประเทศชาติ และประชาชน ให้ได้ใช้บริการที่มีประสิทธิภาพ ทั่วถึงและทั่วไทย
รัฐบาลไทย-ข่าวทำเนียบรัฐบาล-ดีอีเอส เปิดตัวเลขคดีออนไลน์เดือน ส.ค. เสียหายกว่า 3 พันล้าน
วันศุกร์ที่ 2 กันยายน 2565
ดีอีเอส เปิดตัวเลขคดีออนไลน์เดือน ส.ค. เสียหายกว่า 3 พันล้าน
ดีอีเอส เปิดตัวเลขคดีออนไลน์เดือน ส.ค. เสียหายกว่า 3 พันล้าน
ดีอีเอส เปิดตัวเลขแจ้งความออนไลน์เดือน ส.ค. 65 พบเป็นคดีออนไลน์ 17,254 คดี มูลค่าความเสียหายรวมทะลุ 3.3 พันล้านบาท รุกอายัดบัญชีแล้ว 4,066 บัญชี
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า ช่วงเดือนที่ผ่านมา พบมีประชาชนติดต่อแจ้งความคดีออนไลน์ผ่านระบบ www.thaipoliceonline.com รวมทั้งสิ้น 17,254 คดี คิดเป็นมูลค่าความเสียหายรวม 3,317,955,389 บาท โดยหลังจากการประสานงานร่วมกับภาคส่วนที่เกี่ยวข้อง ได้ดําเนินการอายัดบัญชีที่ใช้ในการกระทําความผิด 4,066 บัญชี
ทั้งนี้ เป็นที่น่าสังเกตว่าคดีออนไลน์ที่ได้รับแจ้งความส่วนใหญ่ ในเดือนล่าสุดนี้ ประเภทคดีที่มีผู้เสียหายแจ้งเข้ามาเป็นลําดับต้นๆ เปลี่ยนแปลงไปจากข้อมูลภาพรวมที่เคยทําการสรุปไว้ช่วง 4 เดือนแรก หลังจากสํานักงานตํารวจแห่งชาติ (สตช.) มีการเปิดรับแจ้งความออนไลน์ผ่านเว็บไซต์ www.thaipoliceonline.com
โดยประเภทคดีออนไลน์ที่ได้รับการแจ้งความมากสุด 5 อันดับแรก ในเดือน ส.ค. ที่ผ่านมา ได้แก่ 1.ซื้อสินค้าแต่ไม่ได้รับสินค้า (34.09%) 2.หลอกให้ลงทุนในรูปแบบต่างๆ (19.21%) 3.หลอกให้ทํางานออนไลน์ (13.20%) 4.หลอกให้กู้เงินแต่ไม่ได้เงิน (12.48%) และ 5.ข่มขู่ให้เกิดความหวาดกลัว หรือ Call Center (6.08%)
“เมื่อย้อนไปสถิติรวม 4 เดือนก่อนหน้า เมื่อเดือน ก.ค. ที่ผ่านมา ตอนนั้นคดีออนไลน์ที่มีการแจ้งความเข้ามาลําดับต้นๆ จะเกาะกลุ่มที่คดีหลอกหลวงด้านการเงิน ขณะที่ ล่าสุดเริ่มมีการแจ้งความเกี่ยวกับการถูกหลอกลวงจากการซื้อสินค้าออนไลน์เข้ามามากขึ้น อาจสะท้อนได้ว่าช่องทางการแจ้งความออนไลน์ผ่านเว็บไซต์ ที่สะดวกสบาย ขั้นตอนต่างๆ เป็นไปอย่างรวดเร็ว สามารถเข้าถึงประชาชนที่เป็นผู้บริโภคมากขึ้น และได้รับความเชื่อถือว่าเป็นช่องทางที่ช่วยแก้ไขปัญหาความเดือดร้อนให้พวกเขาได้” นางสาวนพวรรณกล่าว
ทั้งนี้ ระบบรับแจ้งความออนไลน์ เป็นช่องทางที่ช่วยให้ประชาชนสามารถแจ้งความได้สะดวกและรวดเร็วขึ้น สามารถแจ้งความทางเว็บไซต์ www.thaipoliceonline.com โดยลงทะเบียนเพื่อยืนยันตัวตน กรอกข้อมูลทางคดี ตามขั้นตอนจนเสร็จ ผู้แจ้งจะได้รับ “เลขรับแจ้งความออนไลน์ หรือ Case ID” อีกทั้ง มีระบบรายงานความคืบหน้าทางคดีในระบบออนไลน์ โดยผู้เสียหายสามารถติดตามความคืบหน้า ส่งข้อมูลเพิ่มเติม หรือสอบถามปัญหาผ่านระบบได้ตลอดเวลา
ปัจจุบันกระทรวงดิจิทัลฯ และหลายหน่วยงาน เปิดช่องทางให้ประชาชนที่เดือดร้อนจากปัญหาคดีออนไลน์และอาชญากรรมทางเทคโนโลยี สามารถแจ้ง และเข้าถึงความช่วยเหลือได้สะดวกรวดเร็วยิ่งขึ้น หากพบเบาะแส สามารถแจ้งข้อมูลได้ผ่านช่องทางต่างๆ ดังนี้ โทร.1212 OCC ศูนย์ช่วยเหลือและจัดการปัญหาออนไลน์ ของสํานักงานพัฒนาธุรกรรมอิเล็กทรอนิกส์ (ETDA) ในสังกัดดีอีเอส เพจอาสาจับตาออนไลน์ https://m.facebook.com/DESMonitor/ แจ้งความออนไลน์ได้ตลอด 24 ชั่วโมงผ่านเว็บไซต์ https://thaipoliceonline.com สายด่วน บช.สอท. 1441
*****************************
รัฐบาลไทย-ข่าวทำเนียบรัฐบาล-รมต.อนุชา ชี้ผู้นำท้องถิ่น มีส่วนกำหนดทิศทางการพัฒนาการเมืองระดับพื้นที่ ชูความคิด “ท้องถิ่นนิยม” ให้เกิดการพัฒนาทุกมิติ
วันศุกร์ที่ 9 กันยายน 2565
รมต.อนุชา ชี้ผู้นําท้องถิ่น มีส่วนกําหนดทิศทางการพัฒนาการเมืองระดับพื้นที่ ชูความคิด “ท้องถิ่นนิยม” ให้เกิดการพัฒนาทุกมิติ
รมต.อนุชา ชี้ผู้นําท้องถิ่น มีส่วนกําหนดทิศทางการพัฒนาการเมืองระดับพื้นที่ ชูความคิด “ท้องถิ่นนิยม” ให้เกิดการพัฒนาทุกมิติ
วันนี้ (9 กันยายน 2565) เวลา 09.00 น. ณ โรงแรมเจ้าพระยาธาราริเวอร์ไซด์ อ.เมือง จ.ชัยนาท นายอนุชา นาคาศัย รัฐมนตรีประจําสํานักนายกรัฐมนตรี เดินทางลงพื้นที่ เป็นประธานเปิดโครงการสัมมนาแนวทางการพัฒนาการเมือง ซึ่งจัดขึ้นโดยองค์การบริหารส่วนจังหวัดชัยนาท เพื่อเป็นการระดมความคิดเห็น แลกเปลี่ยนเรียนรู้ในการพัฒนาการเมืองท้องถิ่นให้มีศักยภาพ สร้างการมีส่วนร่วมในชุมชน โดยมี นายนที มนตริวัต รองผู้ว่าราชการจังหวัดชัยนาท นายอนุสรณ์ นาคาศัย นายกองค์การบริหารส่วนจังหวัดชัยนาท ผู้บริหาร สมาชิก และเจ้าหน้าที่ส่วนท้องถิ่น รวมถึงผู้นําชุมชนและประชาชนเข้าร่วมกว่า 200 คน
การสัมมนาครั้งนี้มีส่วนช่วยให้ผู้นําท้องถิ่นและประชาชนในพื้นที่ได้มีส่วนร่วมในการพัฒนาบริบทด้านต่าง ๆ ของเมืองชัยนาท ผ่านการระดมความคิดเห็น แลกเปลี่ยนเรียนรู้ประสบการณ์เรื่องการเมือง การปกครอง การประชุมสภาท้องถิ่น เพื่อนําข้อสรุปที่ได้จากการสัมมนาไปพัฒนาและเพิ่มประสิทธิภาพการปฏิบัติงานแก่สมาชิกสภาองค์กรปกครองส่วนท้องถิ่น เจ้าหน้าที่ท้องถิ่น ผู้นําท้องถิ่น ผู้นําชุมชนและประชาชนในพื้นที่ จ.ชัยนาท อีกทั้งยังเพิ่มพูนความรู้ด้านวิถีชีวิตการเมืองแบบประชาธิปไตย การปฏิรูปการเมือง และการพัฒนาเมืองควบคู่กับการพัฒนาเศรษฐกิจ ภายใต้ปรัชญา “เศรษฐกิจพอเพียง”
รัฐมนตรีประจําสํานักนายกรัฐมนตรี กล่าวย้ําว่า ขอให้ผู้บริหารท้องถิ่นดึงเอามิติทางการเมืองที่ดีและเป็นประโยชน์ต่อบ้านเมืองมาใช้ในการปฏิบัติงาน โดยคํานึงถึงประชาชนส่วนรวมเป็นหลัก เพื่อเสริมสร้างความเข้มแข็งให้ท้องถิ่นมีศักยภาพ ประชาชนอยู่ดีมีสุข โดยดึงเอาความเป็นท้องถิ่นนิยมมากระตุ้นให้เกิดการพัฒนาทุกด้าน ทั้งนี้ ขอให้องค์กรปกครองส่วนท้องถิ่นในพื้นที่จับมือกันเพื่อผลิตนโยบายที่เป็นประโยชน์ สร้างการเปลี่ยนแปลงให้เกิดขึ้นเพื่ออนาคตลูกหลานชาวชัยนาทในภายภาคหน้า ให้สมกับที่ได้รับความไว้วางใจจากประชาชนที่ได้เลือกให้เข้ามาทําหน้าที่แทนตามระบอบประชาธิปไตย
รัฐบาลไทย-ข่าวทำเนียบรัฐบาล-รองโฆษกรัฐบาล ยืนยันการช่วยเหลือ "เงินทำศพผู้สูงอายุ" รัฐบาลช่วยรายละ 3,000 บาท ไม่ใช่ 30,000 บาท ตามที่มีการแชร์ผ่านสื่อโซเซียล
วันพฤหัสบดีที่ 3 พฤศจิกายน 2565
รองโฆษกรัฐบาล ยืนยันการช่วยเหลือ "เงินทําศพผู้สูงอายุ" รัฐบาลช่วยรายละ 3,000 บาท ไม่ใช่ 30,000 บาท ตามที่มีการแชร์ผ่านสื่อโซเซียล
รองโฆษกรัฐบาล ยืนยันการช่วยเหลือ "เงินทําศพผู้สูงอายุ" รัฐบาลช่วยรายละ 3,000 บาท ไม่ใช่ 30,000 บาท ตามที่มีการแชร์ผ่านสื่อโซเซียล ย้ําผู้สูงอายุที่ได้รับการช่วยเหลือต้องมีฐานะยากจนตามหลักเกณฑ์
วันที่ 3 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้มีการแชร์ข้อมูลผ่านสื่อโซเชียลมีเดีย เนื้อหาเกี่ยวประกาศใน ราชกิจจานุเบกษา เมื่อวันที่ 19 พฤษภาคม 2563 เรื่อง การสนับสนุนการสงเคราะห์ในการจัดการศพตามประเพณี ที่มีวัตถุประสงค์เพื่อช่วยเหลือในการจัดการศพผู้สูงอายุตามประเพณีที่มีฐานะยากจน "เงินทําศพผู้สูงอายุ" รายละ 30,000 บาท นั้น ไม่เป็นความจริง
นางสาวรัชดา ชี้แจงว่า การสนับสนุนการสงเคราะห์ในการจัดการศพตามประเพณี หรือเงินทําศพผู้สูงอายุ รัฐบาลโดยกระทรวงการพัฒนาสังคมและความมั่นคงของมนุษย์ จะช่วยเหลือเงินในการจัดการศพผู้สูงอายุ รายละ 3,000 บาท ตามประกาศกระทรวงการพัฒนาสังคมและความมั่นคงของมนุษย์ เรื่อง การสนับสนุนการสงเคราะห์ในการจัดการศพตามประเพณี ทั้งนี้ ผู้สูงอายุที่เสียชีวิตจะต้องเข้าหลักเกณฑ์ดังนี้
ผู้เสียชีวิตอายุเกิน 60 ปีบริบูรณ์ขึ้นไป
มีสัญชาติไทย เป็นผู้สูงอายุที่มี "บัตรสวัสดิการแห่งรัฐ"
หรือผู้สูงอายุซึ่งอยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ สถานดูแล สถานคุ้มครอง หรือสถานใดๆ ของรัฐหรือองค์กรปกครองส่วนท้องถิ่นที่ดําเนินการจัดการศพตามประเพณีโดยมูลนิธิ สมาคม วัด มัสยิด โบสถ์
สําหรับการยื่นคําขอ "เงินทําศพผู้สูงอายุ" ครอบครัวผู้เสียชีวิต หรือญาติผู้รับผิดชอบจัดการศพ จะต้องยื่นคําขอในท้องที่ที่ผู้สูงอายุมีชื่ออยู่ในทะเบียนบ้านภายใน 6 เดือน นับตั้งแต่วันที่ออกใบมรณบัตร พร้อมกับเอกสารสําคัญ เช่น ใบมรณบัตรของผู้สูงอายุ บัตรสวัสดิการแห่งรัฐของผู้สูงอายุหรือหนังสือรับรอง บัตรประจําตัวประชาชน สมุดบัญชีหรือเลขที่บัญชีธนาคารของผู้ยื่นคําขอ (เพื่อโอนเงิน) กรณีอยู่ในพื้นที่กรุงเทพมหานคร ให้ยื่นคําขอที่สํานักงานเขต ส่วนจังหวัดอื่นๆ ให้ยื่นคําขอในท้องที่ เช่น สํานักงานพัฒนาสังคมและความมั่นคงของมนุษย์จังหวัด ที่ว่าการอําเภอ สํานักงานเทศบาล ที่ทําการองค์การบริหารส่วนตําบล เป็นต้น
รัฐบาลไทย-ข่าวทำเนียบรัฐบาล-"ทิพานัน" เผยตัวเลขขอจดทะเบียนโรงงานอุตสาหกรรมใหม่ปีงบฯ 65 พุ่ง 1.9พันแห่ง จ้างงานเพิ่ม 5.6 หมื่นคน สะท้อนผลสำเร็จมาตรการส่งเสริมการลงทุน-กระตุ้นเศรษฐกิจ-จ้างงาน ของรัฐบาล
วันพุธที่ 5 ตุลาคม 2565
"ทิพานัน" เผยตัวเลขขอจดทะเบียนโรงงานอุตสาหกรรมใหม่ปีงบฯ 65 พุ่ง 1.9พันแห่ง จ้างงานเพิ่ม 5.6 หมื่นคน สะท้อนผลสําเร็จมาตรการส่งเสริมการลงทุน-กระตุ้นเศรษฐกิจ-จ้างงาน ของรัฐบาล
"ทิพานัน" เผยตัวเลขขอจดทะเบียนโรงงานอุตสาหกรรมใหม่ปีงบฯ 65 พุ่ง 1.9พันแห่ง จ้างงานเพิ่ม 5.6 หมื่นคน สะท้อนผลสําเร็จมาตรการส่งเสริมการลงทุน-กระตุ้นเศรษฐกิจ-จ้างงาน ของรัฐบาลพล.อ.ประยุทธ์
วันที่ 5 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่รัฐบาลพล.อ.ประยุทธ์ จันทร์โอชา ได้มีมาตรการส่งเสริมการลงทุนและกระตุ้นเศรษฐกิจ ให้สิทธิประโยชน์ตามกลุ่มอุตสาหกรรมต่าง ๆ ส่งเสริมให้เกิดการจ้างงานเพิ่มขึ้นอย่างเห็นได้ชัด โดยพบว่าสถานการณ์ในรอบเดือนสิงหาคมที่ผ่านมา มีผู้ประกอบการขอจดทะเบียนโรงงานอุตสาหกรรมกับกรมโรงงานอุตสาหกรรมใหม่ จํานวน 172 แห่ง เกิดการจ้างงานเพิ่มขึ้น 3,812 คน
ทั้งนี้ในภาพรวมปีงบประมาณ 2565 ตั้งแต่วันที่ 1 ตุลาคม 2564 -31 สิงหาคม 2565 มีโรงงานอุตสาหกรรมที่จดทะเบียนใหม่ 1,914 แห่ง เกิดการจ้างงาน 56,263 คน ขณะที่มีโรงงานอุตสาหกรรมที่ขอเลิกกิจการ 870 แห่ง มีลูกจ้างได้รับผลกระทบทั้งหมด 21,917 คน จะเห็นได้ว่า โรงงานอุตสาหกรรมที่ขอจดทะเบียนใหม่นั้น มีจํานวนสูงกว่าโรงงานที่ขอเลิกกิจการถึง 2 เท่า และเกิดการจ้างงานเพิ่มขึ้นถึง 3 เท่าของการขอเลิกกิจการ แม้ที่ผ่านมาจะต้องเผชิญกับวิกฤตการณ์แพร่ระบาดของเชื้อไวรัสโควิด-19 และผลกระทบด้านพลังงาน จากสงครามรัสเซียกับยูเครนก็ตาม แต่รัฐบาลไม่เคยทอดทิ้ง ได้ออกมาตรการต่าง ๆ มาแก้ไขปัญหาเฉพาะหน้า ระยะสั้น ระยะกลางและระยะยาว รวมทั้งนายกรัฐมนตรีได้กําชับให้หน่วยงานที่เกี่ยวข้องดูแลสิทธิประโยชน์ของลูกจ้างที่ถูกเลิกจ้างตามกฎหมายคุ้มครองแรงงานและประกันสังคม พร้อมให้การช่วยเหลือในการเตรียมจัดหางาน ฝึกอาชีพและการเข้าถึงแหล่งทุน เพื่อให้มีงานทําอย่างยั่งยืน
“ที่ผ่านมาภายใต้ รัฐบาล พล.อ.ประยุทธ์ จันทร์โอชา มีนโยบายต่าง ๆ เพื่อให้นักลงทุนเชื่อมั่น ตัวเลขดังกล่าวจึงสะท้อนผลสําเร็จของมาตรการของภาครัฐ ที่ส่งเสริมและจูงใจเพื่อให้ผู้ประกอบการเชื่อมั่นในการลงทุน มีผลต่อการจ้างงาน และการขยายตัวทางด้านเศรษฐกิจ” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ความคืบหน้ามาตรการรักษาระดับการบริโภคภายในประเทศ ปี 2565 ระยะที่ 2
วันอังคารที่ 25 ตุลาคม 2565
ความคืบหน้ามาตรการรักษาระดับการบริโภคภายในประเทศ ปี 2565 ระยะที่ 2
ความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 โดยจากข้อมูลสะสม ณ วันจันทร์ที่ 24 ตุลาคม 2565 เวลา 23.00 น. พบว่า มีผู้ใช้สิทธิทุกโครงการรวม 38.24 ล้านคน และมียอดใช้จ่ายสะสมทั้งสิ้น 41,059.72 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยถึงความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 ซึ่งประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 และโครงการคนละครึ่ง ระยะที่ 5 โดยจากข้อมูลสะสม ณ วันจันทร์ที่ 24 ตุลาคม 2565 เวลา 23.00 น. พบว่า มีผู้ใช้สิทธิทุกโครงการรวม 38.24 ล้านคน และมียอดใช้จ่ายสะสมทั้งสิ้น 41,059.72 ล้านบาท โดยสรุปผลการใช้จ่ายได้ ดังนี้
1. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5 มีผู้ใช้สิทธิจํานวน 13.15 ล้านคน และมียอดใช้จ่ายสะสม 5,117.47 ล้านบาท
2. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิจํานวน 1.07 ล้านคน และมียอดใช้จ่ายสะสม 384.54 ล้านบาท
3. โครงการคนละครึ่ง ระยะที่ 5 มีผู้ใช้สิทธิจํานวน 24.02 ล้านคน และมียอดใช้จ่ายรวม 35,557.71 ล้านบาท โดยแบ่งเป็นเงินที่ประชาชนจ่ายจํานวน 18,104.84 ล้านบาท และเงินที่รัฐร่วมจ่ายจํานวน 17,452.87 ล้านบาท ทั้งนี้ สําหรับยอดใช้จ่ายสะสมแบ่งตามประเภทร้านค้า ได้แก่ ร้านอาหารและเครื่องดื่ม 14,873.94 ล้านบาท ร้านธงฟ้า 7,166.16 ล้านบาท ร้าน OTOP 1,698.96 ล้านบาท ร้านค้าทั่วไป 11,200.72 ล้านบาท ร้านบริการ 572.60 ล้านบาท และกิจการขนส่งสาธารณะ 45.33 ล้านบาท สําหรับผู้ประกอบการร้านค้าที่เข้าร่วมโครงการคนละครึ่ง ระยะที่ 5 มีผู้ประกอบการร้านค้าเข้าร่วมแล้วจํานวน 9.69 แสนราย โดยเป็นผู้ประกอบการรายใหม่ 2.31 หมื่นราย
ทั้งนี้ โฆษกกระทรวงการคลังได้กล่าวเชิญชวนให้ประชาชนที่ได้รับสิทธิโครงการคนละครึ่ง ระยะที่ 5 และยังมีสิทธิคงเหลือเร่งใช้สิทธิให้ครบวงเงินโครงการ 800 บาท ภายในวันจันทร์ที่ 31 ตุลาคม 2565 เวลา 22.59 น. ซึ่งเป็นวันสิ้นสุดโครงการ และเชิญชวนให้ผู้ประกอบการร้านค้าที่มีคุณสมบัติเป็นไปตามเงื่อนไขที่โครงการกําหนดและสนใจเข้าร่วมโครงการคนละครึ่ง ระยะที่ 5 ลงทะเบียนเข้าร่วมโครงการได้อย่างต่อเนื่องทุกวันตามช่องทางที่กําหนดจนถึงวันศุกร์ที่ 28 ตุลาคม 2565
สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ โทร. 08-5842-7102, 08-5842-7103, 08-5842-7104, 08-5842-7105, 08-5842-7106, 08-5842-7107, 08-5842-7108 (เวลาทําการ 08.30 – 16.30 น.)
ไปรษณีย์อิเล็กทรอนิกส์ [emailprotected]
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ก.เกษตรฯ เตรียมความพร้อมเดินหน้าเกษตรอัจฉริยะ พัฒนาเทคโนโลยีร่วมกับญี่ปุ่น
วันอังคารที่ 20 กันยายน 2565
ก.เกษตรฯ เตรียมความพร้อมเดินหน้าเกษตรอัจฉริยะ พัฒนาเทคโนโลยีร่วมกับญี่ปุ่น
ก.เกษตรฯ เตรียมความพร้อมเดินหน้าเกษตรอัจฉริยะ พัฒนาเทคโนโลยีร่วมกับญี่ปุ่น
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมเพื่อมอบนโยบายด้านการดําเนินงานภายใต้บันทึกความร่วมมือว่าด้วยการพัฒนาเกษตรอัจฉริยะระหว่างกระทรวงเกษตรและสหกรณ์ กับ กระทรวงเกษตร ป่าไม้ และประมงญี่ปุ่น โดยมี ดร.วนิดา กําเนิดเพ็ชร และ ผู้แทนสังกัดหน่วยงานกระทรวงเกษตรและสหกรณ์ เข้าร่วมการประชุม
ดร. ทองเปลว เปิดเผยภายหลังการประชุมว่า ได้มอบหมายให้หน่วยงานต่าง ๆ ทั้งในส่วนกลางและภูมิภาค เร่งจัดทําแผนงานและรายละเอียดการของบประมาณประจําปี 2567 ที่ครอบคลุมการพัฒนาเกษตรอัจฉริยะ เพื่อเสริมสร้างพลิกโฉมระบบการเกษตรและอาหารให้รุดหน้ามีความยั่งยืน ตอบสนองตามแนวทาง BCG โมเดล นโยบายThailand 4.0 และแผนปฏิบัติการเกษตรอัจฉริยะของกระทรวงเกษตรและสหกรณ์ โดยการจัดทําโครงการต่าง ๆ จะต้องสอดคล้องกับขอบเขตและวัตถุประสงค์ที่ได้ตกลงกันไว้ อาทิ เทคโนโลยีเกษตรอัจฉริยะ เครื่องจักรกลเกษตรอัจฉริยะ ระบบการจัดการเกษตรอัจฉริยะ การจัดการข้อมูลการเกษตร (agricultural data platforms) การสร้างมูลค่าเพิ่มด้วยเกษตรอัจฉริยะ และห่วงโซ่อาหารอัจฉริยะ รวมทั้งการเสริมสร้างศักยภาพของบุคลากร ผ่านการร่วมวิจัยและพัฒนา การแลกเปลี่ยนข้อมูลและเทคนิค การประชุมปฏิบัติการและการสาธิตการใช้เทคโนโลยีเกษตรอัจฉริยะ
สําหรับบริษัทญี่ปุ่นที่มีความเชี่ยวชาญด้านเทคโนโลยีและนวัตกรรมเกษตรอัจฉริยะ จํานวน 13 บริษัท ให้ความสนใจในการพัฒนาโครงการฯ กับฝ่ายไทย ครอบคลุมตั้งแต่การขับเคลื่อนรถแทรกเตอร์ในรูปแบบอัตโนมัติ (auto steering) การแบ่งจัดสรรและระบุที่ดินที่เหมาะสมสําหรับการเกษตรในรูปแบบอัตโนมัติด้วยระบบดาวเทียม (GRID Polygon) โดรน (Sensing Drone) ไปจนถึงโรงเรือนกระจกอัจฉริยะ (IT Greenhouse) นอกจากนี้หน่วยงานสังกัดกระทรวงเกษตรฯ ยังได้ดําเนินโครงการร่วมกับฝ่ายญี่ปุ่นอย่างเป็นรูปธรรม เช่น กรมส่งเสริมการเกษตร ร่วมกับ บริษัท Ajinomoto (Thailand) จํากัด และบริษัท เอฟ ดี กรีน (ประเทศไทย) จํากัด ดําเนินโครงการความร่วมมือเพื่อพัฒนาการใช้เทคโนโลยีอากาศยานไร้คนขับ (โดรน) ในการสํารวจติดตามสถานการณ์ศัตรูมันสําปะหลัง และกรมการข้าว ร่วมกับบริษัท Topcon Corporation จํากัด จะดําเนินความร่วมมือด้านการทดลอง/สาธิตการปรับใช้เทคโนโลยีเกษตรอัจฉริยะในแปลงเพาะปลูกข้าวในพื้นที่ของสถาบันวิทยาศาสตร์ข้าวแห่งชาติ เพื่อเปรียบเทียบประสิทธิภาพ ผลิตภาพ และผลผลิต ระหว่างแปลงที่ใช้รถแทรกเตอร์ในรูปแบบอัตโนมัติกับที่ไม่ใช้ในระบบดังกล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ มั่นใจการท่องเที่ยวไทยฟื้นตัวต่อเนื่อง ยอดที่นั่งโดยสารบินเข้าไทยช่วงฤดูหนาว ฟื้นตัวเกิน 50% จากช่วงโควิด-19
วันจันทร์ที่ 24 ตุลาคม 2565
​โฆษกรัฐบาลเผย นายกฯ มั่นใจการท่องเที่ยวไทยฟื้นตัวต่อเนื่อง ยอดที่นั่งโดยสารบินเข้าไทยช่วงฤดูหนาว ฟื้นตัวเกิน 50% จากช่วงโควิด-19
และเพิ่มขึ้น 74.2% จากช่วงฤดูร้อน มั่นใจนักท่องเที่ยวต่างชาติปี 2565 เป็นไปตามตัวเลขที่วางไว้ 10 ล้านคน
วันนี้ (24 ตุลาคม 2565)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ภาคการท่องเที่ยวของไทยมีแนวโน้มฟื้นตัวดีขึ้นอย่างต่อเนื่อง จากการคาดการณ์ของการท่องเที่ยวแห่งประเทศไทย (ททท.) เชื่อว่าปริมาณที่นั่งโดยสารในช่วงตารางบินฤดูหนาวปี 2565 จะฟื้นตัวเกินร้อยละ 50 เมื่อเทียบกับตารางบินฤดูหนาวปี 2562/63 ก่อนช่วงการแพร่ระบาดของโควิด-19 ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข้อมูลดังกล่าว และยินดีที่ประเทศไทยยังคงเป็นจุดหมายปลายทางยอดนิยมของนักท่องเที่ยวต่างชาติอย่างต่อเนื่อง ตลอดจนเป็นสัญญาณบวก สะท้อนการฟื้นตัวอย่างต่อเนื่องและรวดเร็วของภาคการท่องเที่ยวและเศรษฐกิจของไทย
โฆษกประจําสํานักนายกรัฐมนตรี กล่าวเพิ่มเติมว่า จากข้อมูล ททท. ระบุว่า ปริมาณที่นั่งโดยสารเครื่องบินที่เดินทางจากต่างประเทศมายังประเทศไทยในช่วงฤดูหนาว ซึ่งเป็นช่วงฤดูกาลท่องเที่ยวสุดท้ายของปีนี้ มีจํานวน 573,538 ที่นั่ง/สัปดาห์ เพิ่มขึ้นร้อยละ 74.2 เมื่อเทียบกับช่วงตารางบินฤดูร้อน ซึ่งมีจํานวน 329,288 ที่นั่ง/สัปดาห์ โดยปริมาณที่นั่งส่วนใหญ่มาจากเอเชียตะวันออกเฉียงใต้ 211,744 ที่นั่ง/สัปดาห์ เพิ่มขึ้นร้อยละ 60.9 รองลงมาคือเอเชียตะวันออก 175,588 ที่นั่ง/สัปดาห์ เพิ่มขึ้นร้อยละ 153.7 นอกจากนี้ ตั้งแต่วันที่ 1 มกราคม – 30 กันยายน 2565 ประเทศไทยมีจํานวนนักท่องเที่ยวต่างชาติสะสมกว่า 6 ล้านคน และคาดการณ์ว่า จํานวนนักท่องเที่ยวต่างชาติที่เดินทางมายังประเทศไทย ตลอดปี 2565 จะสามารถเป็นไปตามเป้าหมายที่ตั้งไว้ 10 ล้านคน
“นายกรัฐมนตรีมั่นใจว่าหน่วยงานที่เกี่ยวข้องทุกภาคส่วนทั้งภาครัฐและเอกชนได้บูรณาการการดําเนินงานร่วมกัน ในการจัดกิจกรรม แคมเปญ และโครงการ ที่สอดคล้องกับความต้องการของนักท่องเที่ยว เพื่อส่งเสริมการท่องเที่ยวของประเทศไทยในทุกรูปแบบอย่างต่อเนื่อง และการดําเนินการเพิ่มเที่ยวบินเข้าไทยให้เพียงพอต่อความต้องการของนักท่องเที่ยวต่างชาติ ซึ่งการทํางานร่วมกันของทุกหน่วยงานนี้ ทําให้ไทยได้รับกระแสตอบรับที่ดีจากนักท่องเที่ยว ทําให้ในช่วง High Season ของปีนี้ ไทยจะเป็นประเทศที่มีการเดินทางมาท่องเที่ยวจากนักท่องเที่ยวทุกภูมิภาคทั่วโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-SME D Bank ช่วยเหลือเอสเอ็มอีเต็มสูบ 9 เดือน เติมทุนแซงทั้งปี 64 ประกาศเดินหน้าต่อเนื่อง รวมตลอดปี พาเข้าถึงแหล่งทุนทะลุ 66,000 ลบ.
วันพุธที่ 12 ตุลาคม 2565
SME D Bank ช่วยเหลือเอสเอ็มอีเต็มสูบ 9 เดือน เติมทุนแซงทั้งปี 64 ประกาศเดินหน้าต่อเนื่อง รวมตลอดปี พาเข้าถึงแหล่งทุนทะลุ 66,000 ลบ.
SME D Bank เผยผลการดําเนินงาน 9 เดือนปี 65 ช่วยเหลือเอสเอ็มอีเข้าถึงแหล่งทุนกว่า 51,000 ล้านบาท มากกว่าตลอดทั้งปี 64 ที่ผ่านมา เติบโตกว่า 100% ประกาศเดินหน้าต่อเนื่อง ทั้งปีไม่ต่ํากว่า 66,000 ล้านบาท
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากความมุ่งมั่น ทุ่มเทของคณะกรรมการ ผู้บริหาร และพนักงาน SME D Bank ทุกคนที่รวมพลังเป็นหนึ่งเดียวเพื่อช่วยเหลือเอสเอ็มอี ส่งผลให้การดําเนินงานในช่วง 9 เดือนของปีนี้ (ม.ค.-ก.ย.65) สามารถพาเอสเอ็มอีเข้าถึงแหล่งทุนรวมกว่า 51,000 ล้านบาท สูงกว่าตลอดทั้งปี 2564 ที่ผ่านมา ซึ่งมียอดรวม 49,331 ล้านบาท หรือเติบโตกว่า 100%
ยอดดังกล่าว นับเป็นการสร้างสถิติใหม่สูงที่สุดตั้งแต่ก่อตั้งธนาคารมาในรอบ 20 ปี ก่อประโยชน์ต่อประเทศ ช่วยสร้างเงินหมุนเวียนในระบบเศรษฐกิจกว่า 233,580 ล้านบาท รักษาการจ้างงานในระบบเศรษฐกิจ 201,000 ราย
ความสําเร็จที่เกิดขึ้นมาจากปัจจัยสําคัญ SME D Bank มีผลิตภัณฑ์สินเชื่อตอบโจทย์เอสเอ็มอี ทํางานร่วมกับหน่วยงานพันธมิตรอย่างใกล้ชิด รวมถึง ปรับปรุงหลักเกณฑ์อนุมัติสินเชื่อสอดคล้องเหมาะสมกับสถานการณ์จริง โดยจะพิจารณาจากความสามารถในการดําเนินธุรกิจก่อนเกิดสถานการณ์โควิด-19 เอื้อให้เอสเอ็มอีเข้าถึงแหล่งเงินทุนได้ อีกทั้ง ขยายวงเงินให้กู้ต่อราย จากเดิมสูงสุด 15 ล้านบาท เป็น 50 ล้านบาท ประกอบกับเมื่อโควิด-19 คลี่คลาย การจับจ่ายในประเทศฟื้นตัว นักท่องเที่ยวเพิ่มจํานวนมากขึ้น ทําให้เอสเอ็มอีต้องการเงินทุน เพื่อเดินหน้าธุรกิจเต็มที่อีกครั้ง
สําหรับช่วงไตรมาสสุดท้าย SME D Bank ยังคงมุ่งมั่นทุ่มเทช่วยเหลือเอสเอ็มอีเต็มที่ ตั้งเป้าตลอดปีนี้ พาเข้าถึงแหล่งทุน รวมไม่น้อยกว่า 66,000 ล้านบาท ควบคู่กับช่วยเหลือด้านงานพัฒนาครบวงจร สนับสนุนให้เติบโตเข้มแข็งยั่งยืน
ทั้งนี้ SME D Bank สามารถสร้างสถิติใหม่ สนับสนุนเอสเอ็มอีเข้าถึงแหล่งทุนสูงสุดนับแต่ก่อตั้งธนาคาร ต่อเนื่อง 5 ปีซ้อน ได้แก่ ปี 2561 จํานวน 37,171 ล้านบาท ปี 2562 จํานวน 38,404 ล้านบาท ปี 2563 จํานวน 42,417 ล้านบาท ปี 2564 จํานวน 49,331 ล้านบาท และปี 2565 (9 เดือน) จํานวนกว่า 51,000 ล้านบาท
ขณะเดียวกัน ยังสนับสนุนด้าน “การพัฒนา” เพิ่มขีดความสามารถให้เอสเอ็มอีควบคู่กับด้านการเงินเสมอ เช่น สัมมนาอบรมความรู้ ทั้งออฟไลน์และออนไลน์ เพิ่มช่องทางการขาย ขยายตลาด จับคู่ธุรกิจ พาเข้าถึงโครงการจัดซื้อจัดจ้างภาครัฐ และร่วมกับหน่วยงานพันธมิตร ทั้งภาครัฐและเอกชนกว่า 30 หน่วยงาน ให้คําปรึกษาธุรกิจฟรี ในโครงการ “SME D Coach” เป็นต้น โดย 9 เดือนที่ผ่านมาของปีนี้ สนับสนุนผู้ประกอบการเอสเอ็มอี เข้าถึงบริการและได้รับประโยชน์กว่า 16,000 ราย
รัฐบาลไทย-ข่าวทำเนียบรัฐบาล-โฆษกรัฐบาลเผย รองนายกฯ อนุทิน และ มท.1 หารือ รมว.กห. ที่กระทรวงกลาโหม
วันพฤหัสบดีที่ 1 กันยายน 2565
โฆษกรัฐบาลเผย รองนายกฯ อนุทิน และ มท.1 หารือ รมว.กห. ที่กระทรวงกลาโหม
โฆษกรัฐบาลเผย รองนายกฯ อนุทิน และ มท.1 หารือ รมว.กห. ที่กระทรวงกลาโหม
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า เมื่อช่วงเช้าวันนี้ (31 สิงหาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และพลเอก อนุพงษ์ เผ่าจินดา รัฐมนตรีว่าการกระทรวงมหาดไทย พูดคุยหารือเรื่องสถานการณ์ทั่วไปกับ พลเอก ประยุทธ์ จันทร์โอชา รัฐมนตรีว่าการกระทรวงกลาโหม
รัฐบาลไทย-ข่าวทำเนียบรัฐบาล-รมต.อนุชา ร่วมรำลึกวีรชนจาก "เหตุการณ์ 14 ตุลา" ชี้เป็นเหตุการณ์สำคัญ สะท้อนความสามัคคีของประชาชนต่อบทบาทการเมืองไทย
วันศุกร์ที่ 14 ตุลาคม 2565
รมต.อนุชา ร่วมรําลึกวีรชนจาก "เหตุการณ์ 14 ตุลา" ชี้เป็นเหตุการณ์สําคัญ สะท้อนความสามัคคีของประชาชนต่อบทบาทการเมืองไทย
รมต.อนุชา ร่วมรําลึกวีรชนจาก "เหตุการณ์ 14 ตุลา" ชี้เป็นเหตุการณ์สําคัญ สะท้อนความสามัคคีของประชาชนต่อบทบาทการเมืองไทย
วันนี้ (14 ตุลาคม 2565) ณ อนุสรณ์สถาน 14 ตุลา (แยกคอกวัว) ถ.ราชดําเนินกลาง กรุงเทพฯ นายอนุชา นาคาศัย รัฐมนตรีประจําสํานักนายกรัฐมนตรี ได้รับมอบหมายจาก พลเอก ประยุทธ์ จันทร์โอชา นายกรัฐมนตรี ให้เป็นประธานในพิธีวางพวงมาลาเพื่อรําลึกถึงวีรชน 14 ตุลา ประจําปี 2565 โดยมีผู้แทนจากองค์กรทางการเมือง อาทิ สภาผู้แทนราษฎร คณะกรรมการสิทธิมนุษยชนแห่งชาติ มหาวิทยาลัยธรรมศาสตร์ องค์กรภาคประชาชนและญาติผู้เสียชีวิตจากเหตุการณ์ 14 ตุลา เข้าร่วม
รัฐมนตรีประจําสํานักนายกรัฐมนตรี กล่าวว่า เหตุการณ์ 14 ตุลา เป็นเหตุการณ์สําคัญทางประวัติศาสตร์การเมืองไทย ที่สะท้อนถึงเจตนารมณ์ของประชาชนคนไทยที่รักและหวงแหนประชาธิปไตย ว่าเป็นสิ่งที่สําคัญอย่างยิ่งในการนําพาประเทศของเราให้พัฒนาเพื่อสันติสุข ซึ่งประชาธิปไตยเป็นอุดมการณ์อันสําคัญ เป็นระบอบการปกครองที่ประชาชนมีส่วนร่วมของประชาชน สิทธิ เสรีภาพ เสมอภาค และภราดรภาพ การครบรอบ 49 ปีเหตุการณ์ 14 ตุลา ถือเป็นโอกาสที่เราทั้งหลายจะได้ระลึกเหตุการณ์สําคัญดังกล่าว ว่าทําอย่างไรเราจะใช้สิทธิ เสรีภาพที่เป็นอยู่ขณะนี้ให้เกิดประโยชน์ต่อการพัฒนาประชาธิปไตยและประเทศชาติให้ยั่งยืน เพื่อร่วมขับเคลื่อนภารกิจสําคัญที่คนรุ่นเราหรือรุ่นต่อไปต้องช่วยกันผลักดัน ให้ประชาชนมีคุณภาพชีวิตที่ดี มีส่วนร่วม มีบทบาทในการร่วมคิดร่วมสร้าง ตัดสินใจกําหนดนโยบายเพื่อความเจริญก้าวหน้า และเพื่อประโยชน์สุขของสังคม
.
"ขอรําลึกถึงวีรกรรมในเหตุการณ์ 14 ตุลา 2516 และขอสืบสานเจตนาอันแน่วแน่ ในการส่งเสริมประชาธิปไตยอันแท้จริงไปสู่ประโยชน์สุขของประชาชนทุกคน" รัฐมนตรีประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-ผู้ยื่นข้อเสนอ ที่ผ่านการประเมินสูงสุด การคัดเลือกเอกชนเข้าร่วมลงทุน โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
วันศุกร์ที่ 16 กันยายน 2565
ผู้ยื่นข้อเสนอ ที่ผ่านการประเมินสูงสุด การคัดเลือกเอกชนเข้าร่วมลงทุน โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
.....
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม และคณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) (คณะกรรมการคัดเลือกฯ) ได้ดําเนินการเปิดซองข้อเสนอซองที่ 3 ข้อเสนอด้านการลงทุนและผลตอบแทน ของบริษัท ทางด่วนและรถไฟฟ้ากรุงเทพ จํากัด (มหาชน) (BEM) และ ITD Group โดยมีผู้สังเกตการณ์ตามข้อตกลงคุณธรรมและผู้ผ่านการพิจารณาข้อเสนอซองที่ 2 เข้าร่วม เพื่อตรวจสอบความถูกต้องของเอกสารและร่วมเป็นสักขีพยาน เมื่อวันที่ 7 กันยายน 2565 นั้น
คณะกรรมการคัดเลือกฯ ในคราวประชุมเมื่อวันที่ 16 กันยายน 2565 ได้พิจารณาผลการประเมินซองข้อเสนอซองที่ 3 ข้อเสนอด้านการลงทุนและผลตอบแทน ซึ่งผลปรากฏว่า บริษัท ทางด่วนและรถไฟฟ้ากรุงเทพ จํากัด (มหาชน) (BEM) เป็นผู้ยื่นข้อเสนอที่ผ่านการประเมินสูงสุด ทั้งนี้ ในลําดับถัดไป รฟม. และคณะกรรมการคัดเลือกฯ จะดําเนินการเชิญ ผู้ผ่านการประเมินสูงสุดดังกล่าวมาเจรจาต่อรอง ตามขั้นตอนที่ระบุในเอกสารสําหรับการคัดเลือกเอกชน (RFP) และพระราชบัญญัติการร่วมลงทุนระหว่างรัฐและเอกชน พ.ศ. 2562 ต่อไป
สําหรับโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่าง กรุงเทพมหานคร ทิศตะวันออก และทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรม แห่งประเทศไทย - มีนบุรี (สุวินทวงศ์)) ระยะทาง 22.5 กิโลเมตร จํานวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จํานวน 11 สถานี (สถานีใต้ดินตลอดสาย)
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลให้ความสำคัญการพัฒนาคุณภาพชีวิตแรงงานนอกระบบ พร้อมเสริมสร้างการคุ้มครองสิทธิและสวัสดิการให้ครอบคลุม
วันอังคารที่ 6 กันยายน 2565
โฆษกรัฐบาลเผย รัฐบาลให้ความสําคัญการพัฒนาคุณภาพชีวิตแรงงานนอกระบบ พร้อมเสริมสร้างการคุ้มครองสิทธิและสวัสดิการให้ครอบคลุม
โฆษกรัฐบาลเผย รัฐบาลให้ความสําคัญการพัฒนาคุณภาพชีวิตแรงงานนอกระบบ พร้อมเสริมสร้างการคุ้มครองสิทธิและสวัสดิการให้ครอบคลุม
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลมีความมุ่งมั่นตั้งใจที่จะดูแลและส่งเสริมแรงงานนอกระบบที่เป็นแรงงานกลุ่มใหญ่ของประเทศให้ได้รับสิทธิ การคุ้มครอง และสวัสดิการ อย่างเหมาะสมและครอบคลุม
โฆษกประจําสํานักนายกรัฐมนตรี กล่าวว่า จากการประชุมคณะกรรมการบริหารจัดการแรงงานนอกระบบแห่งชาติ (คนช.) ครั้งที่ 1/2565 เมื่อวันที่ 29 สิงหาคม 2565 ซึ่งมี พลเอก ประวิตร วงษ์สุวรรณ รองนายกรัฐมนตรี เป็นประธาน ที่ประชุมเห็นความสําคัญของการพัฒนาคุณภาพชีวิตและคุ้มครองแรงงานนอกระบบ เพื่อให้แรงงานนอกระบบได้รับการคุ้มครองและมีคุณภาพชีวิตที่ดีขึ้น โดยกฎหมายแรงงานที่มีอยู่ยังมีส่วนที่ไม่ครอบคลุม และไม่สอดรับกับสถานการณ์ในปัจจุบันที่มีการจ้างงานรูปแบบใหม่ ๆ ทําให้สิทธิ การคุ้มครอง และสวัสดิการของแรงงานนอกระบบยังมีความไม่เหมาะสม รัฐบาลโดยกระทรวงแรงงานจึงมีความมุ่งมั่นตั้งใจที่จะดูแลและส่งเสริมคุ้มครองแรงงานนอกระบบให้มีประสิทธิภาพมากขึ้น
ทั้งนี้ ที่ประชุมฯ ได้หารือถึงแนวทางที่จะทําให้แรงงานนอกระบบได้รับการพัฒนาทักษะ ส่งเสริมการประกอบอาชีพ ได้รับความคุ้มครองและมีหลักประกันจากการทํางานเพิ่มมากขึ้น รวมทั้งพัฒนาระบบฐานข้อมูลและเสริมสร้างเครือข่ายการทํางานเกี่ยวกับแรงงานนอกระบบให้เข้มแข็งยิ่งขึ้น โดยที่ประชุมฯ ได้พิจารณาให้ความเห็นชอบ (ร่าง) แผนปฏิบัติการด้านการบริหารจัดการแรงงานนอกระบบ พ.ศ. 2566 – 2570 พร้อมมุ่งมั่นที่จะนําแผนปฏิบัติการฯ ไปสู่การปฏิบัติ โดยรองนายกรัฐมนตรีได้กําชับให้รายงานผลความคืบหน้าทุกเดือน และยังให้กระทรวงแรงงาน เร่งผลักดันร่างพระราชบัญญัติส่งเสริมการพัฒนาคุณภาพชีวิตและคุ้มครองแรงงานนอกระบบ พ.ศ. .... ให้มีผลบังคับใช้โดยเร็ว
โฆษกประจําสํานักนายกรัฐมนตรีกล่าวเพิ่มเติมว่า กระทรวงแรงงานยังได้เตรียมความพร้อมรองรับการบังคับใช้กฎหมายว่าด้วยการส่งเสริมการพัฒนาคุณภาพชีวิตและคุ้มครองแรงงานนอกระบบ ได้แก่ การปรับปรุงโครงสร้างองค์กรให้สอดรับกับภารกิจตามกฎหมาย การพัฒนาบุคลากรให้มีประสิทธิภาพและเพียงพอ การพัฒนาระบบสารสนเทศ เพื่ออํานวยความสะดวกการให้บริการประชาชน และการเร่งรัดประชาสัมพันธ์สร้างการรับรู้ให้กับประชาชน
“รัฐบาลให้ความสําคัญกับการดูแลผู้ใช้แรงงานมาโดยตลอด แรงงานคือผู้ที่มีส่วนช่วยการพัฒนาของประเทศ การดูแลแรงงานจึงเป็นข้อปฏิบัติพื้นฐานที่รัฐบาลให้ความสําคัญ รัฐบาลจึงขอเชิญชวนให้มาลงทะเบียนแรงงานนอกระบบ ให้มีฐานข้อมูลในการกําหนดนโยบายช่วยเหลือและเยียวยาแรงงานได้อย่างครอบคลุมมีประสิทธิภาพมากขึ้น” นายอนุชาฯ กล่าว
รัฐบาลไทย-ข่าวทำเนียบรัฐบาล-บีโอไอ ปลื้มนักธุรกิจเกาหลีใต้เดินหน้าลงทุนไทย มุ่งเป้าสมาร์ทซิตี้ อุตสาหกรรมอิเล็กทรอนิกส์ ยานยนต์ไฟฟ้า
วันจันทร์ที่ 10 ตุลาคม 2565
บีโอไอ ปลื้มนักธุรกิจเกาหลีใต้เดินหน้าลงทุนไทย มุ่งเป้าสมาร์ทซิตี้ อุตสาหกรรมอิเล็กทรอนิกส์ ยานยนต์ไฟฟ้า
บีโอไอ เผยผลการจัดงาน Thailand – Korea Economic Cooperation Forum 2022 ร่วมกับKOTRA ระหว่างวันที่ 6 – 7 ตุลาคม 2565 ชื่นมื่น กลุ่มทุนเกาหลีมั่นใจศักยภาพเมืองไทย เซ็นสัญญาความร่วมมือ 5 ฉบับ ระหว่างไทยและเกาหลี ในอุตสาหกรรมสมาร์ทซิตี้ พร้อมลงทุนในอุตสา
บีโอไอ ปลื้มนักธุรกิจเกาหลีใต้เดินหน้าลงทุนไทย
มุ่งเป้าสมาร์ทซิตี้ อุตสาหกรรมอิเล็กทรอนิกส์ ยานยนต์ไฟฟ้า
บีโอไอ เผยผลการจัดงาน Thailand – Korea Economic Cooperation Forum 2022 ร่วมกับKOTRA ระหว่างวันที่ 6 – 7 ตุลาคม 2565 ชื่นมื่น กลุ่มทุนเกาหลีมั่นใจศักยภาพเมืองไทย เซ็นสัญญาความร่วมมือ 5 ฉบับ ระหว่างไทยและเกาหลี ในอุตสาหกรรมสมาร์ทซิตี้ พร้อมลงทุนในอุตสาหกรรมเป้าหมาย เน้นอุตสาหกรรมอิเล็กทรอนิกส์ ยานยนต์ไฟฟ้า พลังงานอัจฉริยะ เกิดการจับคู่ทางธุรกิจ 120 คู่ นักธุรกิจแห่เข้าร่วมงาน 600 ราย ผลักดันให้การค้าการลงทุนขยายตัว
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน หรือบีโอไอ เปิดเผยถึงความสําเร็จของการจัดงาน Thailand – Korea Economic Cooperation Forum 2022 ร่วมกับสํานักงานส่งเสริมการค้าและการลงทุนของรัฐบาลเกาหลีใต้ (KOTRA) ระหว่างวันที่ 6 – 7 ตุลาคม 2565 ที่ผ่านมา ประสบความสําเร็จเป็นอย่างมาก มีนักธุรกิจเกาหลีและไทยให้ความสนใจ ซึ่งส่วนใหญ่มาจากกลุ่มอุตสาหกรรมสมาร์ทซิตี้ อิเล็กทรอนิกส์ ยานยนต์ไฟฟ้า และพลังงานอัจฉริยะ เป็นต้น
นอกจากนี้ ในงานดังกล่าวได้มีการจัดทําบันทึกความร่วมมือ (MOU) 5 ฉบับ ระหว่างไทยและเกาหลีในกลุ่มอุตสาหกรรมสมาร์ทซิตี้ เช่น MOU ระหว่าง Smart City Association และ Thai IOT Association MOU ระหว่างบริษัทด้านไอทีของเกาหลี และเทศบาลท้องถิ่นรวมถึงบริษัทเอกชนของไทย และเกิดการจับคู่ทางธุรกิจในอุตสาหกรรมเป้าหมาย จํานวน 120 คู่ มูลค่ากว่า 4,000 ล้านบาท โดยมีนักลงทุนทั้งเกาหลีและไทยเข้าร่วมงานกว่า 600 ราย
“การจัดกิจกรรมครั้งนี้ ช่วยสร้างความร่วมมือและกระชับความสัมพันธ์ระหว่างภาคธุรกิจไทยและเกาหลี รวมทั้งสร้างความเชื่อมั่นด้านการลงทุน เนื่องจากเป็นกิจกรรมแรกที่นักลงทุนเกาหลีเดินทางออกนอกประเทศภายหลังสถานการณ์โควิดคลี่คลาย และเลือกมายังประเทศไทยเป็นประเทศแรก ที่สําคัญเป็นโอกาสในการเผยแพร่มาตรการสนับสนุนของรัฐ และเร่งส่งเสริมให้เกิดการลงทุนในอุตสาหกรรมเป้าหมาย อีกทั้งจากการที่นักลงทุนเกาหลีได้เยี่ยมชมพื้นที่อีอีซี ทําให้มองเห็นศักยภาพและเพิ่มความเชื่อมั่นในการตัดสินใจลงทุนมากยิ่งขึ้น” นายนฤตม์กล่าว
ทั้งนี้ ในช่วง 10 ปี ที่ผ่านมา ระหว่างปี 2555 - 2565 (มกราคม – กันยายน) เกาหลีใต้เข้ามาลงทุนในไทยต่อเนื่อง โดยมีโครงการจากเกาหลีใต้ยื่นขอรับการส่งเสริมการลงทุนรวม 365 โครงการ มูลค่ารวม 65,123 ล้านบาท โดยอุตสาหกรรมที่มีมูลค่าการลงทุนสูงสุด 3 อันดับแรก ได้แก่ 1) เครื่องใช้ไฟฟ้าและอิเล็กทรอนิกส์ 2) เหล็กและผลิตภัณฑ์โลหะ และ 3) เคมีภัณฑ์และกระดาษ และจากการประกาศใช้นโยบาย New Southern Policy ของรัฐบาลเกาหลีตั้งแต่ปี 2562 เป็นนโยบายที่เปิดโอกาสให้เกาหลีใต้ เดินหน้าลงทุนในกลุ่มประเทศอาเซียน รวมทั้งไทยมากขึ้นอีกด้วย
รัฐบาลไทย-ข่าวทำเนียบรัฐบาล-เจตนารมณ์และแนวทางการปฏิบัติงานของ ปล.กห. พลเอก สนิธชนก สังขจันทร์
วันพุธที่ 12 ตุลาคม 2565
เจตนารมณ์และแนวทางการปฏิบัติงานของ ปล.กห. พลเอก สนิธชนก สังขจันทร์
...
รัฐบาลไทย-ข่าวทำเนียบรัฐบาล-ดีอีเอส โชว์ยอด 9 เดือนปิดแล้ว 4,735 ยูอาร์แอล
วันอาทิตย์ที่ 25 กันยายน 2565
ดีอีเอส โชว์ยอด 9 เดือนปิดแล้ว 4,735 ยูอาร์แอล
ดีอีเอส โชว์ยอด 9 เดือนปิดแล้ว 4,735 ยูอาร์แอล
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าระยะเวลาประมาณ9เดือนแรกของปี65กระทรวงฯได้ดําเนินการปิดกั้นเว็บไซต์ผิดกฎหมายตามคําสั่งศาล183คําสั่งรวมจํานวนที่ปิดแล้ว4,735ยูอาร์แอล(ณวันที่20ก.ย. 65)
โดยครอบคลุม6ประเภทคดีตามลําดับดังนี้เว็บหมิ่นสถาบัน1,816ยูอาร์แอลขัดต่อศีลธรรมอันดี1,119ยูอาร์แอลพนันออนไลน์1,507ยูอาร์แอลลามกอนาจาร218ยูอาร์แอลบุหรี่ไฟฟ้า58ยูอาร์แอลและสลากกินแบ่งเกินราคา17ยูอาร์แอล
ขณะที่ในส่วนของการดําเนินคดีตามกฎหมายที่เกี่ยวกับอาชญากรรมทางออนไลน์เมื่อเร็วๆนี้กองบัญชาการตํารวจสืบสวนสอบสวนอาชญาทางเทคโนโลยี(บก.สอท.)หรือตํารวจไซเบอร์ได้นําเสนอรายงานสถิติผลการจับกุมในภาพรวมตั้งแต่จัดตั้งหน่วยงาน(22ธ.ค.63 - 31ส.ค.65)ได้มีการจับกุมในคดีนโยบายที่เกี่ยวข้อง5ด้านรวม2,330คดี จํานวนผู้ต้องหาทั้งสิ้น2,981คน
แบ่งเป็น1.การพนันออนไลน์อาชญากรรมข้ามชาติอื่นๆ670คดีผู้ต้องหา1,171คน2.หลอกลวงออนไลน์ด้านการเงิน579คดีผู้ต้องหา673คน3.ความผิดตามพ.ร.บ.คอมพ์ฯ เผยแพร่ข่าวปลอมเข้าถึงระบบโดยมิชอบ483คดีผู้ต้องหา483คน4.หลอกลวงขายสินค้าออนไลน์ขายสินค้าผิดกฎหมาย445คดีผู้ต้องหา466คนและ5.ล่วงละเมิดทางเพศต่อเด็กสตรี153คดีผู้ต้องหา188คน
ปัจจุบันรัฐบาลยังเร่งรัดในการออกกฎหมายที่ช่วยให้เจ้าหน้าที่สามารถดําเนินคดีต่อผู้กระทําความผิดให้ครอบคลุมมากยิ่งขึ้นเช่นบัญชีม้าเป็นต้นซึ่งก่อนหน้านี้ที่ประชุมคณะรัฐมนตรี(ครม.)มีมติเห็นชอบร่างพ.ร.บ.ป้องกันและปราบปรามการฟอกเงิน(ฉบับที่..)พ.ศ. ....ซึ่งเป็นการแก้ไขเพิ่มเติมพระราชบัญญัติป้องกันและปราบปรามการฟอกเงินพ.ศ.2542เพื่อยกระดับมาตรการป้องกันและปราบปรามการฟอกเงินในประเทศไทยให้สอดคล้องมาตรฐานสากลโดยจะครอบคลุมถึงความผิดผู้เกี่ยวข้องกับบัญชีม้ารวมถึงพฤติการณ์ใดๆที่เป็นการเข้าไปสนับสนุนเพื่อให้มีบัญชีม้านั้นเป็นความผิดตามกฎหมายและการโฆษณาซื้อขายบัญชีด้วยปัจจุบันอยู่ในขั้นตอนการพิจารณาของสํานักงานคณะกรรมการกฤษฎีกา
**************